SORTEIG "Tu fas territoriUA" DEL SECRETARIAT D'EXTENSIÓ UNIVERSITÀRIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17634)
  + [Valencià](/va/acuerdo/17834)






Selector de idioma

Leer

* [Español](/es/acuerdo/17672)
* [Valencià](/va/acuerdo/17868)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





SORTEIG "Tu fas territoriUA" DEL SECRETARIAT D'EXTENSIÓ UNIVERSITÀRIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==========================================================================================================================================================

Secretaria General

Butlletí Oficial Universitat d'Alacant





SORTEIG "Tu fas territoriUA" DEL SECRETARIAT D'EXTENSIÓ UNIVERSITÀRIA DE LA UNIVERSITAT D'ALACANT

Data d'aprovació
:   22/10/2021

Data de publicació
:   26/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/17693)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17991)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17331)
  + [Compartir acuerdo en 

    X](https://twitter.com/intent/tweet?via=UA_Universidad&text=SORTEIG "Tu fas territoriUA" DEL SECRETARIAT D'EXTENSIÓ UNIVERSITÀRIA DE LA UNIVERSITAT D'ALACANT&url=https://www.boua.ua.es/va/acuerdo/17656)

**Títol:** SORTEIG "Tu fas territoriUA" DEL SECRETARIAT D'EXTENSIÓ UNIVERSITÀRIA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 22 d'octubre de 2021

SORTEIG "Tu fas territoriUA" DEL SECRETARIAT D'EXTENSIÓ UNIVERSITÀRIA DE LA UNIVERSITAT D'ALACANT

1. OBJECTIU

El Vicerectorat de Cultura, Esport i Extensió Universitària de la Universitat d'Alacant proposa el I Sorteig "Tu fas territoriUA" amb l'objectiu d'incrementar el coneixement entre la comunitat universitària i la societat en general de la presència en el nostre territori de la Universitat d'Alacant.

2. BASES DEL SORTEIG

La participació en el sorteig requereix que la persona participant realitze les accions següents en l'ordre establit:

a) En primer lloc, participar en una activitat organitzada des de les nostres seus o aules universitàries.

b) En segon lloc, fer-se una foto en el context d'aquesta activitat. En la foto podran eixir tantes persones com desitge la persona participant, que deixarà la cara sempre visible per a poder reconéixer-la.

c) En tercer lloc, compartir la foto a través, almenys, d'una d'aquestes xarxes socials: Instagram, Facebook, Twitter o Pinterest.

d) Les publicacions en xarxes socials hauran de dur l'etiqueta #territoriUA.

e) En cinqué lloc, enviar un correu electrònic a j.lrkihxkt@bs.cd, indicar en l'assumpte del missatge "Tu fas territoriUA", detallar en el cos del missatge nom i cognoms, i adjuntar tant la foto com l'URL o la captura de pantalla que confirme que s'ha compartit per alguna de les xarxes socials indicades.

3. MANERA DE PARTICIPAR-HI I REQUISITS DE LES PERSONES PARTICIPANTS

3.1 Seguint les bases del sorteig recollides en el punt 2 d'aquesta convocatòria, les persones participants hauran d'enviar la informació recollida en l'apartat 2e al correu que s'indica en eixe mateix apartat.

3.2 Pot participar-hi qualsevol persona física major de 18 anys amb domicili fiscal en Espanya.

4. TERMINI DE PARTICIPACIÓ

4.1  Es podrà enviar el correu electrònic al Secretariat d'Extensió Universitària reunint els requisits indicats en el punt 2e d'aquesta convocatòria a partir del dia 30 d'octubre i fins al 15 de desembre del 2021, inclusivament.

4.2  La convocatòria es publicarà en el Butlletí Oficial de la Universitat d'Alacant (BOUA) i també, a efectes informatius, en la pàgina web del Secretariat d'Extensió Universitària.

5. PREMIS

5.1   S'estableix un total de quatre premis a càrrec del Secretariat d'Extensió Universitària.

5.2   Dos premis d'un disc dur extern valorat en un màxim de 75 €.

5.3   Dos premis d'un cupó de 50 € en llibres del Servei de Publicacions de la Universitat d'Alacant.

5.4   En cap cas podran recaure dos premis sobre una mateixa persona.

6. MARC LEGAL I PRESSUPOSTARI

6.1   La dotació econòmica màxima per a aquesta convocatòria és de 250 €, que es troben consignats en l'orgànica 13654E4141 que pertany al Secretariat d'Extensió Universitària.

6.2  La convocatòria s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

7. SORTEIG

7.1  Es crearà una Comissió que tindrà com a competència realitzar el sorteig entre les persones participants en el termini establit.

7.2   La Comissió del sorteig estarà formada per la secretària general, que actuarà com a presidenta, o persona en qui delegue. Actuaran com a vocals la directora del Secretariat d'Extensió Universitària, o persona en qui delegue, i el coordinador tècnic de Seus Universitàries i Cursos d'Estiu, que actuarà com a secretari.

8. RESOLUCIÓ, NOTIFICACIÓ, ACCEPTACIÓ I LLIURAMENT DEL PREMI

8.1 Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases i les seues dades d'aplicació es realitzaran en l'adreça web <https://web.ua.es/va/extensio>, substituint la notificació a les persones interessades i produint els mateixos efectes.

8.2  Els guanyadors del sorteig hauran d'acceptar de manera expressa el premi en el termini de 15 dies laborables comptadors des de la notificació.

8.3  Els premis podran ser lliurats en un acte acadèmic organitzat pel Secretariat d'Extensió Universitària.

9. PROTECCIÓ DE DADES

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades recollides amb la finalitat d'atendre i gestionar les consultes, queixes o suggeriments plantejats a la Universitat d'Alacant.

La legitimació d'aquest tractament es basa en el consentiment i en el compliment d'una obligació legal per la Universitat d'Alacant.

En el marc dels tractaments esmentats, les seues dades no podran ser cedides, excepte els casos previstos legalment.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica (<https://seuelectronica.ua.es>).

Pot consultar la informació addicional i detallada sobre protecció de dades, els seus drets i la política de privacitat de la Universitat d'Alacant en l'enllaç següent:

<https://seuelectronica.ua.es/va/privadesa.html>.

El correu electrònic de contacte de la delegada de Protecció de Dades és [gxz@im.sm](mailto:ikx@yc.bq).

10. ACCEPTACIÓ DE LES BASES

La simple participació en el sorteig implica l'acceptació d'aquestes bases, i que la persona participant ha llegit i entén la informació sobre protecció de dades i la política de privacitat de la Universitat d'Alacant. La manifestació en el sentit de no acceptació de la totalitat o part d'aquestes bases implicarà exclusió de la persona participant i, a conseqüència d'això, el Secretariat d'Extensió Universitària quedarà alliberat del compliment de l'obligació contreta amb aquest participant.

11. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 22 d'octubre de 2021

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03347 Sant Vicent del Raspeig - Alacant  
 Tel. 91 847 3370 - Fax 63 650 5503](https://www.google.es/maps/@95.845968,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12970&trk=tyah&trkInfo=tarId%5X1880975003508%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)